Garnet Hathaway

John Garnet Hathaway (s. 23. marraskuuta 1991 Naples, Florida, Yhdysvallat) on yhdysvaltalainen jääkiekkoilija, joka edustaa NHL-joukkue Philadelphia Flyersia.

 Ura 
Hathaway pelasi neljän kauden ajan vuosina 2010–2014 NCAA:ssa Brownin yliopistossa. Tulokaskaudellaan hän pelasi 31 ottelua tehden niissä viisi maalia ja 14 tehopistettä. Toisella kaudella hänen ottelumäärä tippui 26:een. Hän teki kauden aikana kolme maalia ja yhteensä kahdeksan pistettä. Kaudeksi 2012–2013 Hathaway valittiin joukkueen varakapteeniksi. Hän oli 33 ottelussa tekemillään 21 tehopisteellä joukkueen sisäisen pistepörssin kolmas. Viimeisellä yliopistokaudellaan hän teki 15 tehopistettä. Yhteensä neljällä NCAA-kaudellaan Hathaway pelasi 121 ottelua, joissa teki 20 maalia sekä 38 syöttöpistettä eli yhteensä 58 tehopistettä.

Viimeisen NCAA-kauden päätyttyä Hathaway siirtyi loppukaudeksi AHL:ään Abbotsford Heatiin, jossa ehti pelata kahdeksan runkosarjaottelua ilman pisteitä. Pudotuspeleissä hän pelasi yhden ottelun, jossa hän sai kymmenen rangaistusminuuttia. Ensimmäisellä kokonaisella ammattilaiskaudellaan 2014–2015 Hathaway pelasi nimensä vaihtaneessa Adirondack Flamesissa. Hän pelasi 72 ottelua ja teki niissä 19 maalia ollen David Wolfin jälkeen joukkueen toiseksi paras maalintekijä. Yhteensä hän teki 36 tehopistettä.

Kauden päätyttyä Hathaway teki huhtikuussa 2015 kaksivuotisen tulokassopimuksen Calgary Flamesin kanssa. Hän osallistui joukkueen kautta 2015–2016 edeltäneelle harjoitusleirille, mutta joutui aloittamaan kauden AHL-farmiseura Stockton Heatissa. Hathaway teki 35 AHL-ottelussa kuusi maalia ja 17 tehopistettä ennen kuin hänet nostettiin Flamesin NHL-kokoonpanoon. NHL-debyyttinsä hän teki 29. helmikuuta 2016, kun Flames hävisi Philadelphia Flyersille lukemin 4–3. Hän sai peliaikaa 12.51 minuuttia

Hathaway teki kesäkuussa 2019 neljävuotisen sopimuksen Washington Capitalsin kanssa.

Helmikuussa 2023 Capitals kauppasi Hathawayn ja Dmitri Orlovin Boston Bruinsiin. Capitals sai vastineeksi Craig Smithin sekä ensimmäisen kierroksen varausvuoron vuoden 2023 varaustilaisuudessa, toisen kierroksen varausvuoron vuoden 2025 varaustilaisuudessa ja kolmannen kierroksen varausvuoron vuoden 2024 varaustilaisuudessa. 

Heinäkuussa 2023 Hathaway teki vapaana agenttina Philadelphia Flyersin kanssa kaksivuotisen ja yhteensä 4,75 miljoonan dollarin arvoisen sopimuksen. https://www.nhl.com/flyers/news/flyers-sign-forward-garnet-hathaway-to-a-two-year-contract/c-345167082 Heinäkuussa 2024 Hathaway solmi Flyersin kanssa kaksivuotisen ja yhteensä 4,8 miljoonan dollarin arvoisen jatkosopimuksen. https://www.nhl.com/flyers/news/flyers-re-sign-forward-garnet-hathaway-to-a-two-year-contract

 Tilastot 
 2010–2011  Brownin yliopisto  NCAA  31  5  9  14  42  –  –  –  –  – 2011–2012  Brownin yliopisto  NCAA  26  3  5  8  48  –  –  –  –  – 2012–2013  Brownin yliopisto  NCAA  33  6  15  21  47  –  –  –  –  – 2013–2014  Brownin yliopisto  NCAA  31  6  9  15  41  –  –  –  –  –   Abbotsford Heat  AHL  8  0  0  0  10  1  0  0  0  10 2014–2015  Adirondack Flames  AHL  72  19  17  36  77  –  –  –  –  – 2015–2016  Stockton Heat  AHL  43  8  13  21  39  –  –  –  –  –   Calgary Flames  NHL  13  0  3  3  27  –  –  –  –  – 2016–2017  Calgary Flames  NHL  26  1  4  5  44  –  –  –  –  –   Stockton Heat  AHL  31  8  12  20  67  5  2  2  4  2 2017–2018  Calgary Flames  NHL  59  4  9  13  88  –  –  –  –  –   Stockton Heat  AHL  18  11  8  19  30  –  –  –  –  – 2018–2019  Calgary Flames  NHL  76  11  8  19  56  5  0  0  0  14 2019–2020  Washington Capitals  NHL  66  9  7  16  79  8  0  0  0  12 2020–2021  Washington Capitals  NHL  56  6  12  18  66  5  2  1  3  4 2021–2022  Washington Capitals  NHL  76  14  12  26  57  6  1  1  2  16 2022–2023  Washington Capitals  NHL  59  9  7  16  52  –  –  –  –  –   Boston Bruins  NHL  25  4  2  6  17  7  0  1  1  10 2023–2024  Philadelphia Flyers  NHL  82  7  10  17  132  –  –  –  –  – 2024–2025  Philadelphia Flyers  NHL  67  10  11  21  58  –  –  –  –  – 10 kautta  yhteensä  NHL  606  75  85  160  680  31  3  3  6  56 5 kautta  yhteensä  AHL  173  46  50  96  223  6  2  2  4  12

 Lähteet 




 Viitteet 

Luokka:Yhdysvaltalaiset jääkiekkoilijat
Luokka:Vuonna 1991 syntyneet
Luokka:Elävät henkilöt